open-index/open-wikipedia-markdown huggingface dataset:
Hashkʼaan dootłʼizhí (babáayah)

&nbsp;(***Babáayah*** wolyéhígíí) éí chʼil ííʼáhígíí bineestʼąʼ átʼé. Ndaʼałkaahí dóó ééʼdeetįįhii éí *"Carica papaya"* deiłníigo dayózhí.

*Babáayah* bichʼil éí tsin ííʼáhígíí nahalin, áádóó éí Shádiʼááhjí kéyah dah siʼánígíí hahóólįįd, áádóó éí deesdoigi tʼéiyá hólǫ́. Díí chʼil éí bitsiin nineez, áádóó éí 15&ndash;30di adéesʼeez áníłtso łeh; bitʼąąʼ éí 20di asdzoh ádaníłnééz.

### Ánoolinígíí
Díí hashkʼaan dootłʼizhí éí 4&ndash;12di asdzoh ádaníłtso, áádóó éí dinootłʼizh dóó łitsogo ndaashchʼąąʼ; bitahígíí éí łitsxo; bikʼǫ́ǫ́ʼ éí daalzhin.

### Choolʼíní
Hashkʼaan dootłʼizhí éí tʼáá tʼéehgo dóó shibéezhgo yidą́. *Babáayah* bikʼǫ́ǫ́ʼ daazganígíí éí azeedíchʼíiʼgi átʼéego choolʼį́. *Babáayah* bitʼąąʼ éí waaʼgi átʼéego yidą́.
Chʼil akʼahí

&nbsp;éí Naakaii Bikéyah beʼałníiʼgi hahóólįįd. Ndaʼałkaahí dóó ééʼdeetįįhii éí *"Persea americana"* deiłníigo dayózhí.

### Ánoolinígíí
Chʼil akʼahí éí tsin bineestʼąʼ átʼé. Díí tsin éí deesdoigi tʼéiyá hólǫ́, áádóó éí 60&ndash;70di adéesʼeez áníłtso; bitʼąąʼ éí ashdlaʼdi asdzoh ádaníłnééz. Dąągo bílaʼtaʼiitsóóh.

Chʼil akʼahí éí 3&ndash;7di asdzoh áníłtso, áádóó éí bilasáana bitseeʼ nineezígíí nahalin &mdash; bikʼǫ́ǫ́ʼ tʼááłáʼí tʼéiyáa ndi, díí éí ayóo ntsxaa.

thumb|center|250px|Chʼil akʼahí bitsin éélkid
Tsiikʼánii (łóóʼ ooshgę́ęzhii)

&nbsp;éí łóóʼ adishishí dahyikahjįʼ atah daasdzoh; ndaʼałkaahí dóó ééʼdeetįįhii éí *"Rhinobatidae"* deiłníigo dayózhí.

Díí łóóʼ éí Haʼaʼaahjí Tónteel dóó Bitsįʼ Yishtłʼizhii Tónteel biyiʼdi hólǫ́, áádóó éí hastą́diingo daatsʼí ałʼąą ádaatʼé.

### Ánoolinígíí dóó bichiyą́
Díí łóóʼ bitsʼíís éí agaanstsiin nahalin &mdash; bitsiiʼ éí diką́ dóó tááʼgóó yistłʼah, áádóó éí bitseeʼ nineez (éí biniinaa Bilagáanakʼehjí *guitarfish* wolyé). Bitseeʼ éí łóóʼ hashkéhé bitseeʼ nahalin.

Tsiikʼánii éí łóóʼ yázhí deilghał dóó táłtłʼááh chʼosh chʼééh digháhii deildeeł.

thumb|center|250px
Táłkáaʼgi Tsídii

**Táłkáaʼgi Tsídii** éí nahasdzáán bikáaʼgi 150 ałʼąą ádaatʼé; ndaʼałkaahí dóó ééʼdeetįįhii éí *"Anseriformes"* deiłníigo deiyózhí. 
thumb|left|200px|Táłkáaʼgi Tsídii bikeeʼ
Díí tsídii éí tʼáá ałtso bikʼos nineez dóó bikeeʼ nteel, áádóó éí beʼekʼid dóó tó ńlínígíí bikáaʼgi ndaaʼeeł łeh &mdash; tʼáá hozhóʼó zééjíjinii, díí éí tábąąhgi naagháa łeh. Táłkáaʼgi Tsídii bitsʼos dóó bitʼaʼ éí akʼah bee haltłah.

Táłkáaʼgi Tsísii éí nahasdzáán tʼáá siʼą́ą́ ńtʼę́ę́ʼ bikáaʼgi dahólǫ́, tʼáá hazhóʼó Shádiʼááhjí kéyah yistinígíí dóó Eʼeʼaahjí Ásáí Dineʼé Bikéyah, ńléidi éí ádaadin.

Táłkáaʼgi Tsídii éí daʼałchozhgo naakai łeh; łaʼ éí naʼashǫ́ʼii yázhí dóó chʼał deilghał ałdóʼ.

Tʼááłáhági átʼéego:Táłkáaʼgi Tsídii
Hodíłchʼiltah naaʼahóóhai

&nbsp;éí tsídii doo ndaatʼáʼii dah yikahjí atah daasdzoh, áádóó éí Shádiʼááhjí kéyah dah siʼánígíí bikááʼgóó tʼéiyá dahólǫ́. Ndaʼałkaahí dóó ééʼdeetįįhii éí *"Tinamiformes"* deiłníigo deiyózhí. Hodíłchʼiltah naaʼahóóhai éí 47 ánéelą́ą́ʼ ałʼąą ádaatʼé. 
thumb|left|250px
Azhą́ díí tsídii naaʼahóóhai dóó dįʼ ndahalin ndi, doo naaʼahóóhai ádaatʼée da &mdash; tsídiitsoh dah yikahjí atah daaszoh, áádóó éí tsídiitsohgi átʼéego nihookááʼ naakai łeh.

### Ánoolinígíí dóó bichʼiyąʼ
Díí tsídii éí naaʼahóóhai daatsʼí tʼáá yił aheeníłtso łeh; łaʼ éí tʼóó 6di asdzoh ádaníłtso ndi. Bitsʼíís éí łibáago naashchʼąąʼ; bitsiiʼ éí áłtsʼíísí, áádóó éí bitseeʼ ádin.

Hodíłchʼiltah naaʼahóóhai éí tsin bineestʼąʼ dóó chʼil binááʼ deildeeł. Łahda chʼosh chʼééh digháhii dóó naʼashǫ́ʼii yázhí deilghał ałdóʼ.
Níyol yiiʼ naʼałkǫ́ʼígíí (tónteel tsídii)

&nbsp;éí tónteel tsídii bínííʼtsohígíí dah yikahjí atah daasdzoh, áádóó éí Shádiʼááhjí Tónteel biąąhgi tʼéiyá dahólǫ́, áádóó éí ashdlaʼ ałʼąą ádaatʼé; ndaʼałkaahí dóó ééʼdeetįįhii éí *"Pelecanoides"* deiłníigo deiyózhí.

Díí tsídii éí jį́įgo tónteel yiyiʼ ndaʼałkǫ́ǫ́ʼ (tsídii naʼałkʼaiʼí nahalingo), áádóó éí tłʼéeʼgo tʼéiyá nihookááʼ naakai.

### Ánoolinígíí dóó bichʼiyąʼ
Níyol yiiʼ naʼałkǫ́ʼígíí éí 7&ndash;9di asdzoh ádaníłtso, áádóó éí łizhin dóó łigaigo ndaashchʼąąʼ; bidaaʼ dóó bitʼaʼ doo nineez da.

Díí tsídii éí táłtłʼááh chʼoshchilí deildeeł dóó łóóʼ yázhí deilghał.
Tsinlátah mąʼii

&nbsp;éí naaldlooshii daʼalghałígíí dah yikahjí atah yisdzoh, áádóó éí Shádiʼááhjí kéyah dah siʼánígíí bikááʼgóó dahólǫ́, áádóó éí ashlaʼ ałʼąą ádaatʼé; ndaʼałkaahí dóó ééʼdeetįįhii éí *"Bassaricyon"* deiłníigo deiyózhí.
thumb|left|250px
Díí naaldeehii éí magí (dóó mósí daatsʼí) ndahalin, áko ndi doo magí ádaatʼée da; tábąąh mąʼii dah yikahjí atah daasdzoh. Hodíłchʼil Níłtsánígi éí tʼóó ahayóí, áádóó éí tłʼéeʼgo tʼéiyá tsinlátah naakai; jį́įgo daʼałhosh łeh.

### Ánoolinígíí
Tsinlátah mąʼii éí 1&ndash;1.5di adéesʼeez áníłtso, áádóó éí bitseeʼ nineez (tʼááłáʼíigo da adéesʼeez). Nááná éí bijaaʼ áłtsʼíísí; bijáád dóó bigaan éí doo danineez da. Bitsʼíís éí łibá dóó dibéłchíʼíigo naashchʼąąʼ; biteeldę́ę́ʼ éí diniltso; bitseeʼ éí łizhingo noodǫ́ǫ́z. Binááʼ éí diłhiłgo łichííʼ.

### Chʼiyą́
Tsinlátah mąʼii éí tsin bineestʼąʼ deiłchozhgo naaghá. Chʼosh dóó naʼashjéʼii deildeeł ałdóʼ.

* Tłʼéeʼgo magí
* Biyázhí neiyéhé
Atsáłgaii

&nbsp;éí atsáłchííʼ dóó bikʼéí dah yikahjí atah yisdzoh, áádóó éí Náhookǫsjí kéyah dah siʼánígíí bikááʼgóó dóó Náhookǫsjí Biʼééʼ Łichííʼí Bikéyahdi hólǫ́; shį́įgo éí Hakʼaz Dineʼé Bikéyahdi dahiná, haigo éí Shádiʼááhgóó ałnáádaatʼah (W.B.A. dóó Chʼah Diʼilii Bikéyah); áko éí haigo tʼéiyá Diné Bikéyahdi yitʼį́. Ndaʼałkaahí dóó ééʼdeetįįhii éí *"Buteo lagopus"* deiłníigo dayózhí.
thumb|left|250px
### Ánoolinígíí dóó bichʼiyąʼ
Díí tsídii éí łigai dóó dibéłchíʼíigo yistłʼin dóó łikizh; bitʼayaadę́ę́ʼ éí tʼóó łigai; biteel éí łigai dóó łizhingo noodǫ́ǫ́z. Bitsʼíís éí 20&ndash;25di asdzoh áníłtso łeh; 1&ndash;4di dahidídloʼ áníłdáás.

Atsáłgaii éí naʼastsʼǫǫsí dóó dlǫ́ǫ́ʼ dóó łeeyiʼ bitiiní haalzheehgo naatʼá.
Dinas bineestʼąʼ

&nbsp;éí *"Arctostaphylos pungens"* wolyéego chʼil bineestʼąʼ ádaatʼé; díí chʼil éí Shádiʼááhjí W.B.A. dóó Náhookǫsjí Naakaii Bikéyahdi tʼéiyá sikaad.

### Ánoolinígíí dóó choolʼíní
Dinas bineestʼąʼ éí łichííʼgo ndaashchʼąąʼ, áádóó éí 0.5di asdzoh áníłtsogo dadijool.

Dinas bineestʼąʼ éí tʼáá tʼéehgo yidą́. Dinas bineestʼąʼ daazganígíí éí jélii dóó bááh łikaní ádajiléehgo biniiyé choolʼį́ ałdóʼ. Nááná dinas bineestʼąʼ yitsʼą́ą́dóó tó diłhił ádajilééh ałdóʼ.
Tsiikʼánii (tsídii)

&nbsp;éí Shádiʼááhjí Naakaii Łizhiní Bikéyah dóó  hólǫ́; ndaʼałkaahí dóó ééʼdeetįįhii éí *"Scopus umbretta"* deiłníigo dayózhí.
[thumb|left|250px|Tsiikʼánii tábąąhgi naaʼaash; [Kéyah Naakaii Łizhinii Bikéyah Shádiʼááhjí Siʼánígíí|Shádiʼááhjí Naakaii Łizhiní Bikéyahdi éélkid]]
Díí tsídii éí tsídiidaatsohí dóó taahilnoodii dahyikahjįʼ atah yisdzoh, áádóó éí tábąąhgi dóó dahoditłééʼgóó naaghá. Tsiikʼánii éí jį́įgo dóó hííłchʼiʼgo naaghá; tsinlátahgi bitoh ádeilééh.

### Ánoolinígíí dóó bichʼiyąʼ
Tsiikʼánii éí naadiindi asdzoh áníłtso. Bitsʼíís éí dibéłchíʼíigo naashchʼąąʼ; łaʼ éí bighą́ąʼgi dadisxǫs. Tsiikʼánii bidaaʼ éí tseebíiʼdi asdzoh áníłnééz dóó łizhingo naashchʼąąʼ.

Díí tsídii éí chʼał dóó tsʼǫʼasánii dóó naʼashǫ́ʼii yázhí haalzheehgo naaghá.
Atsá Danchǫ́ʼígíí

**Atsá Danchǫ́ʼígíí** éí ákwíí shį́į́ ałʼąą ádaatʼé. Díí saadígíí éí giní dóó chʼilhaatʼaʼii dóó chʼiltaatʼagii dóó dzílí dóó tsįyaalzhahí yaa haneʼgo choolʼį́, áádóó éí Diné bizaadjí tʼéiyá choolʼį́; Bilagáana bizaadjí éí ádin.

Tʼááłáhági átʼéego:Atsá dóó Giní Ndahalinígíí
Tábąądijádí (bitéél noodǫ́zígíí)

&nbsp;;éí tónteel dóó tábąąh tsídii dah yikahjí atah yisdzoh, áádóó éí kéyah dah siʼánígíí bikááʼgóó tʼéiyá hólǫ́; ndaʼałkaahí dóó ééʼdeetįįhii éí *"Charadrius vociferus"* deiłníigo dayózhí.
thumb|left|250px
Díí tsídii éí tábąąhgi dóó nahoditsʼǫʼgi naagháa łeh.

### Ánoolinígíí dóó bichʼiyąʼ
Tábąądijádí éí neeznáaʼdi asdzoh áníłtso; bitsʼíís éí dibéłchíʼíigo naashchʼąąʼ; biteeldę́ę́ʼ éí łigai. Bidaaʼ dóó bijáád éí áłtsʼózí dóó danineez.

Tábąądijádí éí chʼosh yideełgo naaghá.
Tsídii Deílʼésígíí dóó bikʼéí

&nbsp;éí yótʼáahdi tsídii dah yikahjí atah daasdzoh, áádóó éí nahasdzáán tʼáá siʼą́ą́ ńtʼę́ę́ʼ bikááʼgóó dahólǫ́, tʼáá hazhóʼó Shádiʼááhjí kéyah yistinígíí, ńléidi éí ádaain. Ndaʼałkaahí dóó ééʼdeetįįhii éí *"Pelecaniformes"* deiłníigo deiyózhí.

Díí tsídii éí tónteel dóó tó ńlį́ dóó beʼekʼid bibąąhgi naakai łeh, áádóó éí łóóʼ dóó chʼał dóó naʼashǫ́ʼii deilghał. Bikʼos dóó bidaaʼ éí nineez łeh.

Tʼááłáhági átʼéego:Tsídii Deílʼésígíí dóó bikʼéí
Tłʼohtahilzhahí

&nbsp;éí Shádiʼááhjí kéyah dah siʼánígíí bikááʼgóó tʼéiyá hólǫ́, áádóó éí naaki ałʼąą átʼé. Ndaʼałkaahí dóó ééʼdeetįįhii éí *"Cariamidae"* deiłníigo dayózhí.
thumb|left|250px
Díí tsídii éí nihookááʼ naakai łeh, áádóó éí doo nizhónígo ndaatʼáa da. Tłʼéeʼgo éí tsinlátahgi daʼałhosh; bitʼoh ałdóʼ tsinlátahgi ádeilééh.

### Ánoolinígíí dóó bichʼiyąʼ
Tłʼohtahilzhahí éí 2&ndash;3di adéesʼeez ádaníłtso, áádóó éí bijáád dóó bikʼos nineez. Bitsʼíís éí łibáago naashchʼąąʼ.

Díí tsídii éí naʼashǫ́ʼii dóó chʼał dóó naʼastsʼǫǫsí yázhí hadaalzheehgo naakai. Łahda chʼosh dóó naʼashjéʼii deildeeł ałdóʼ.
Tłʼiishkʼosí (tsídii)

&nbsp;éí yótʼáahdi tsídii dah yikahjí atah daasdzoh, áádóó éí Nahatʼeʼiitsoh Bikéyah dóó Naakaii Dootłʼizhii Bikédaayah dóó Naakaii Łizhiní Bikéyah dóó kéyah dah siʼánígíí beʼałníiʼgi dahólǫ́. Ndaʼałkaahí dóó ééʼdeetįįhii éí *"Anhingidae"* deiłníigo deiyózhí. Tłʼiishkʼosí éí dį́į́ʼ ałʼąą ádaatʼé.
thumb|left|250px
Díí tsídii éí deesdoigi dóó honeezílígi tʼéiyá dahólǫ́, áádóó éí tábąąhgi dóó dahoditłééʼgóó hólǫ́; tó ńlį́į́h dóó beʼekʼid biyiʼ éí ndaʼałkǫ́ǫ́ʼ ałdóʼ.

### Ánoolinígíí dóó bichʼiyąʼ
Tłʼiishkʼosí éí bikʼos dóó bidaaʼ nineez; bitsʼíís éí 2–3di adéesʼeez áníłtso, áádóó éí diłhiłgo naashchʼąąʼ łeh. Bikeeʼ éí naalʼeełí bikeeʼ nahalin.

Tłʼiishkʼosí éí daʼalghałgo naakai: łóóʼ dóó chʼééh digháhii éí bichʼiyaʼ. Łahda chʼosh dóó naʼashjéʼii deildeeł ałdóʼ.
Ǫǫbǫʼii

&nbsp;éí tsídii bichʼahtsohí dóó bikʼéí dah yikahjí atah daasdzoh, áádóó éí tónteel wónaanídi tʼéiyá dahólǫ́; Nahatʼeʼiitsoh Bikéyahdi éí ádaadin ndi. Ndaʼałkaahí dóó ééʼdeetįįhii éí *"Upupa"* deiłníigo deiyózhí (tʼáá díí tʼéiyá tsídii *"Upupidae"*-jí atah daasdzoh). Díí tsídii éí "ǫǫbǫ" níigo ndaatʼá, áádóó éí tááʼ ałʼąą ádaatʼé. 
thumb|left|250px
Ǫǫbǫʼii éí tsintahgi (cháʼoł dóó ńdíshchííʼ bił hadahoodzogi) dóó tsédáaʼgi dahólǫ́; hodíłchʼilgi éí ádaadin ndi. Ǫǫbǫʼii éí kʼaalógiigi átʼéego ndaatʼá.

### Ánoolinígíí dóó bichʼiyąʼ
Ǫǫbǫʼii éí táshchozhiizhiin daatsʼí tʼáá yił aheeníłtso (neeznáaʼdi asdzoh), áádóó éí bitʼaʼ łizhin dóó łigaigo noodǫ́ǫ́z. Bitsiiʼ dóó biteel éí łitsxo dóó yishtlʼizhgo naashchʼąąʼ, áádóó éí bidaaʼ nineez.

Díí tsídii éí chʼosh dóó dzidzé yázhí yildeełgo naagháa łeh; łahda naʼashǫ́ʼii dóó chʼał yilghał ałdóʼ.

* Ąąʼąʼii

Tʼááłáhági átʼéego:Ǫǫbǫʼii
Niłchiis

&nbsp;éí dlǫ́ʼii dah yikahjí atah yisdzoh, áádóó éí nihookááʼ dlǫ́ʼii atisgo áníłtso. Ndaʼałkaahí dóó ééʼdeetįįhii éí *"Gulo gulo"* deiłníigo dayózhí.
thumb|left|250px
Niłchiis éí Hakʼaz Dineʼé Bikéyahdi dóó  dóó  dóó Náhookǫsjí Biʼééʼ Łichííʼí Bikéyahdi hólǫ́, áádóó éí tʼáá sahdii naagháa łeh.

### Ánoolinígíí dóó bichʼiyąʼ
Díí naaldlooshii éí 2&ndash;3.5di adéesʼeez áníłtso łeh, 18&ndash;31 dahidídloʼ áníłdáás, áádóó éí dibéłchíʼí dóó diłhiłgo naashchʼąąʼ. Bitseeʼ éí neeznáaʼdi asdzoh áníłnééz. Bikąʼígíí éí baʼáádígíí yilááh áníłtso. 

Niłchiis éí ałghałgo naaghá; gah dóó chaaʼ dóó deeteel haalzheehgo naaghá. Shį́įgo éí dííłdzid dóó dzidzé yildeeł ałdóʼ.
Tábąąh mąʼiiniiʼí

&nbsp;éí naaldlooshii daʼalghałígíí dah yikahjí atah yisdzoh, áádóó éí tó wónaanídi tʼéiyá hólǫ́ (Haʼaʼaahjí , ńléidi hahóólįįd; dííshį́į́góó éí Eʼeʼaahjí Biʼééʼ Łichííʼí Bikéyahdi hólǫ́ ałdóʼ); ndaʼałkaahí dóó ééʼdeetįįhii éí *"Nyctereutes procyonoides"* deiłníigo dayózhí.
thumb|left|250px
Díí naaldlooshii biniiʼ éí tábąąh mąʼii biniiʼ nahalin, áko ndi éí mąʼii dóó łééchąąʼí dah yikahjí atah yisdzoh. Tábąąh mąʼiiniiʼí éí tsintah dóó hodíłchʼiltah naaghá, áádóó éí tłʼéeʼgo tʼéiyá naaghá; jį́įgo éí baʼáán yiyiʼ ałhosh łeh. Haigo éí shashgi átʼéego naʼalkʼaash.

### Ánoolinígíí dóó bichʼiyąʼ
Díí naaldlooshii éí bitseeʼ ditłʼo dóó bijáád doo nineez da; bitsʼíís éí 1.6&ndash;2di adéesʼeez áníłnééz, áádóó éí łizhin dóó łigaigo naashchʼąąʼ łeh (łaʼ éí dibéłchíʼíi ałdóʼ).

Tábąąh mąʼiiniiʼí éí naʼastsʼǫǫsí dóó naʼashǫ́ʼii haalzheehgo naaghá; chʼil bikétłʼóól dóó dzidzé yiłchozh ałdóʼ.

*Tábąąh mąʼii
Tsintah dlǫ́ʼii (íiyisígíí)

&nbsp;éí naaldlooshii daʼalghałígíí dah yikahjí atah yisdzoh, áádóó éí Náhookǫsjí kéyah dah siʼánígíí bikááʼgóó tʼéiyá hólǫ́; Hakʼaz Dineʼé Bikéyahdi dóó Deeteel Bikéyahdi éí tʼóó ahayóí. Tsédeeshzha Dziłtah éí hólǫ́ ałdóʼ. Ndaʼałkaahí dóó ééʼdeetįįhii éí *"Martes americana"* deiłníigo dayózhí.
thumb|left|250px
Díí dlǫ́ʼii éí cháʼoł dóó ńdíshchííʼ bił hadahozdzogo naaghá, áádóó éí jį́įgo dóó tłʼéeʼgo naaghá.

### Ánoolinígíí dóó bichʼiyąʼ
Díí dlǫ́ʼii éí łizhin dóó dibéłchíʼíigo naashchʼąąʼ, áádóó éí 1.5&ndash;2di adéesʼeez áníłtso. Bitseeʼ éí nineez dóó ditłʼo; biteeldę́ę́ʼ éí łitsxo łeh.

Tsintah dlǫ́ʼii éí naʼastsʼǫǫsí dóó gah yilghałgo naagháa łeh; łahda chʼosh yildeeł ałdóʼ.
Tónteel zhį́ʼii

&nbsp;éí yótʼáahdi tsídii dah yikahjí atah daasdzoh, áádóó éí nahasdzáán tʼáá siʼą́ą́ ńtʼę́ę́ʼ bikáaʼgi dahólǫ́, áádóó éí 40 daatsʼí ałʼąą ádaatʼé; ndaʼałkaahí dóó ééʼdeetįįhii éí *"Phalacrocoracidae"* deiłníigo deiyózhí.

Díí tsídii éí tónteel dóó tábąąhgi ndaatʼá; deesdoigi éí tʼóó ahayóí.

Tónteel zhį́ʼii éí ałʼąą ádaníłtsogo dahólǫ́; łaʼ éí táaʼdi adéesʼeez ádaníłtso, náánáłaʼ éí tʼóó 18di asdzoh ádaníłtso. Bitsʼíís éí łizhingo naashchʼąąʼ łeh, áádóó éí bikʼos nineez. Łaʼ éí bitéél daalgai.

Tónteel zhį́ʼii éí łóóʼ deilghał.

* Zhį́ʼii
* Tónteel tsídii
Atseełtsʼózí (tónteel tsídii)

&nbsp;éí yótʼáahdi tsídii dah yikahjí atah daasdzoh, áádóó éí tónteel bikááʼgóó ndaatʼá, áádóó éí tááʼ ałʼąą ádaatʼé; ndaʼałkaahí dóó ééʼdeetįįhii éí *"Phaethontidae"* deiłníigo deiyózhí.
thumb|left|250px
Díí tsídii éí deesdoigi dahólǫ́, áádóó éí yótáahdi dahináa łeh; łáháda nihookááʼ naakai. Bijáád éí áłtsʼíísí dóó doo yitah hódzil da.

### Ánoolinígíí dóó bichʼiyąʼ
Atseełtsʼózí éí 2&ndash;3di adéesʼeez ádaníłtso, áádóó éí łigaigo ndaashchʼąąʼ; bitseeʼ éí bitsʼíís aheeníłtso. Łaʼ éí bitseeʼ łigai, náánáłaʼ éí bitseeʼ łichííʼ. Bitʼaʼ éí łizhingo yistłʼin dóó noodǫ́ǫz łeh; bikeeʼ éí naalʼeełí bikeeʼ nahalin.

Atseełtsʼózí éí taah deilnoodgo łóóʼ dóó łóóʼ bigaan dahólónígíí hadaalzheeh.

* Tónteel tsídii

Tʼááłáhági átʼéego:Atseełtsʼózí
Łéʼétsoh bitseetłʼooígíí

&nbsp;éí Tsin Deigházhígíí dah yikahjí atah yisdzoh, áádóó éí Shádiʼááhjí Naakaii Łizhiní Bikéyahdi tʼéiyá hólǫ́. Ndaʼałkaahí dóó ééʼdeetįįhii éí *"Petromus typicus"* deiłníigo dayózhí. Tʼáá díí tʼéiyá naaldlooshii *"Petromus"*-jí atah yisdzoh.
thumb|left|250px
Díí naaldlooshii éí tsédáaʼgi dóó séígi naakai.

### Ánoolinígíí dóó bichʼiyąʼ
Łéʼétsoh bitseetłʼooígíí éí łibáago naashchʼąąʼ, áádóó éí 0.5 dahidídloʼ áníłdáás. Díí naaldlooshii éí tłʼoh yiłchozhgo naaghá; dzidzé yázhí dóó chʼil binááʼ yildeeł ałdóʼ.

* Łéʼétsoh
Shádiʼááhdę́ę́ʼ tsékʼi dlǫ́ǫ́ʼ

&nbsp;éí Tsin Deigházhígíí dah yikahjí atah yisdzoh, áádóó éí  hólǫ́. Ndaʼałkaahí dóó ééʼdeetįįhii éí *"Kerodon rupestris"* deiłníigo dayózhí.
thumb|left|250px
### Ánoolinígíí dóó bichʼiyąʼ
Díí naaldlooshii éí 10&ndash;14di asdzoh áníłnééz. Bitsʼíís éí łibá dóó yishtłizhgo naashchʼąąʼ; bijaaʼ éí áłtsʼíísí.

Shádiʼááhdę́ę́ʼ tsékʼi dlǫ́ǫ́ʼ éí chʼil bitʼąąʼ dóó tłʼoh yiłchozh.
Dahsání dah Yikahjí Tsin Deigházhígíí

**Dahsání dah Yikahjí Tsin Deigházhígíí** (ndaʼałkaahí dóó ééʼdeetįįhii bikʼehgo *"Hystricomorpha"* dawolyéhígíí) éí nahasdzáán bikááʼgóó 300go da ánéelą́ą́ʼ ałʼąą ádaatʼéego dahólǫ́.

Ndaʼałkaahí ádaaníigo díí naaldlooshii éí Naakaii Łizhiní Bikéyahdi hadahóólįįd daaní. Dííshjį́į́góó éí Shádiʼááhjí kéyah dah siʼánígíí bikááʼgóó tʼóó ahayóí, áádóó éí tsintahgi dóó ayóo ndahałtingi naakai łeh.

Díí naaldlooshii éí ałʼąą átʼeełii dóó ałʼąą ádaníłtsogo naakai &mdash; łaʼ éí naʼastsʼǫǫsí ndahalingo łéʼétsohgi ádaníłtso, náánáłaʼ éí bisóodigi ádaníłtso; áádóó éí tʼáá ałtso daʼałchozhgo naakai.

Tʼááłáhági átʼéego:Dahsání dah Yikahjí Tsin Deigházhígíí
Naʼastsʼǫǫsíʼniiʼí

&nbsp;éí Bizaʼazis Dahólónígíí dah yikahjí atah daasdzoh, áádóó éí Nahatʼeʼiitsoh Bikéyah dóó Chooyééł Dineʼé Bikéyahdi tʼéiyá dahólǫ́. Ndaʼałkaahí dóó ééʼdeetįįhii éí *"Peramelidae"* deiłníigo deiyózhí.
thumb|left|250px
Díí naaldlooshii éí 25 ałʼąą ádaatʼé, áádóó éí tłʼéeʼgo tʼéiyá naakai, áádóó éí gah yił aheełtʼéego ndahachxa. Nahatʼeʼiitsoh Bikéyahdi naʼastsʼǫǫsíʼniiʼí dahinánígíí éí ndahóółtseiigóó dóó tłʼoh naazkaadgi naakai.

### Ánoolinígíí dóó bichʼiyąʼ
Naʼastsʼǫǫsíʼniiʼí éí gahgi dóó naʼastsʼǫǫsígi shį́į́ ádaníłtso łeh (10&ndash;16di asdzoh ádaníłnééz); łaʼ éí łigai dóó dibéłchíʼíigo danéedǫ́ǫ́z, náánáłaʼ éí tʼóó daalbá dóó yishtłizhgo ndaashchʼąąʼ. Nááná éí bíchį́į́h dóó bijaaʼ danineez.

Naʼastsʼǫǫsíʼniiʼí éí naʼashjéʼii dóó chʼosh yázhí deildeeł łeh; chʼil bikétłʼóól dóó tsin bineestʼąʼ éí bichʼiyąʼ ałdóʼ.
Nahatʼeʼiitsoh dóó bikʼéí

&nbsp;éí Nahatʼeʼiitsoh Bikéyah dóó Chooyééł Dineʼé Bikéyahdi tʼéiyá dahólǫ́, áádóó éí ákwíí shį́į́ ałʼąą ádaatʼéego dahólǫ́ dóó ałʼąą ádaníłtsogo naakai: Nahatʼeʼiitsoh łichíiʼii éí hastą́ądi adéesʼeez áníłtso, nahatʼeʼiitsohchilí éí tʼóó gahgi ádaníłtso ndi. Ndaʼałkaahí dóó ééʼdeetįįhii éí *"Macropodiformes"* deiłníigo dayózhí. 

Díí naaldlooshii éí tʼáá ałtso bijáád dóó bitseeʼ danineez łeh, áádóó éí ndahatʼeʼgo ndaaldeeh. Nááná éí nihookááʼgóó naakai łeh (łaʼ éí tsinlátahgi naaldeeh ałdóʼ), áádóó éí daʼałchozhgo naakai, áko éí biwózhah ádaadin (ndaʼałkaahí ádaaníigo ałkʼidą́ą́ʼ nahatʼeʼiitsoh daʼalghałígíí dahólǫ́ǫ́ ńtʼę́ę́ʼ daaní, díí éí kʼad ádaadin ndi).

Tʼááłáhági átʼéego:Nahatʼeʼiitsoh dóó bikʼéí
Nahatʼeʼii niłchxoní

&nbsp;éí naaldlooshii bizaʼazis dahólónígíí dah yikahjí atah yisdzoh, áádóó éí Náhookʼǫs dóó Haʼaʼaahjí Nahatʼeʼiitsoh Bikéyahdi tʼéiyá hólǫ́. Ndaʼałkaahí dóó ééʼdeetįįhii éí *"Hypsiprymnodon moschatus"* deiłníigo dayózhí.
thumb|left|250px
Díí naaldlooshii yázhí éí tsintahgi dóó ayóo nahałtingi naakai, áádóó éí jį́įgo tʼéiyá naakai.

### Ánoolinígíí dóó bichʼiyąʼ
Nahatʼeʼii niłchxoní éí 1di adéesʼeez áníłtso (bitsʼíís éí 6&ndash;11di asdzoh áníłnééz, bitseeʼ éí 4&ndash;7di asdzoh áníłnééz), áádóó éí diłhiłgo dóó dibéłchíʼíigo naashchʼąąʼ; bitseeʼ éí doo ditłʼo da. Nááná éí bijaaʼ ałtsʼíísí dóó bíchį́į́h łizhin.

Nahatʼeʼii niłchxoní éí tsin bineestʼąʼ dóó chʼil binááʼ yildeełgo naaghá; łahda naʼashǫ́ʼii yázhí yilghał ałdóʼ.
Kʼiiznoodǫ́ǫzii (tsin yigházhígíí)

&nbsp;éí Shádiʼááhjí kéyah dah siʼánígíí bikááʼgóó dóó  hiná, áádóó éí naaki ałʼąą átʼéego hólǫ́. Ndaʼałkaahí dóó ééʼdeetįįhii éí *"Cuniculidae"* deiłníigo dayózhí.
thumb|left|250px
Díí naaldlooshii éí Tsin Deigházhígíí dah yikahjí atah yisdzoh, áádóó éí dziłtaʼgi dóó tsintahgi hiná. Áadi éí tábąąhgi naagháa łeh, áádóó éí tłʼéeʼgo tʼéiyá naaghá. Nááná éí tó ńlį́į́h dóó beʼekʼid biyiʼ naʼałkǫ́ǫ́ʼ ałdóʼ.

### Ánoolinígíí dóó bichʼiyąʼ
Kʼiiznoodǫ́ǫzii éí 20go da dahidídloʼ áníłdáás, áádóó éí tʼááłáʼígo da adéesʼeez áníłtso (táaʼdi adéesʼeez áníłnééz). Binááʼ éí ntsxaa; bijáád éí doo nineez da; bitsʼíís éí dibéłchíʼíí dóó diłhiłgo naashchʼąąʼ; biteeldę́ę́ʼ éí łigai.

Kʼiiznoodǫ́ǫzii éí chʼil dóó tsin bitʼąąʼ yiłchozhgo naaghá; chʼil binááʼ dóó dzidzé yázhí yildeeł ałdóʼ.
Ghą́ą́ʼnoodǫ́ǫzii (tsin yigházhígíí)

&nbsp;éí Tsin Deigházhígíí dah yikahjí atah yisdzoh, áádóó éí Shádiʼááhjí kéyah dah siʼánígíí bikááʼgóó tʼéiyá hólǫ́. Ndaʼałkaahí dóó ééʼdeetįįhii éí *"Dinomys branickii"* deiłníigo dayózhí (tʼáá díí tʼéiyá naaldlooshii *"Dinomyidae"*-jí atah yisdzoh).

Díí naaldlooshii éí tsintahgi dóó ayóo ndahałtingóó naakai, áádóó éí tłʼéeʼgo tʼéiyá naaldeeh &mdash; jį́įgo éí tsékʼi dóó tsinlátahgi daʼałhosh. Nááná éí tábąąhgi naakai łeh.

### Ánoolinígíí dóó bichʼiyąʼ
Ghą́ą́ʼnoodǫ́ǫzii éí 2&ndash;2.5di adéesʼeez áníłnéez łeh, áádóó éí tádiin go da dahidídloʼ áníłdáás; bitseeʼ éí tseebíiʼdi asdzoh áníłnééz. Bijaaʼ éí áłtsʼíísí; bíchį́į́h éí doo nineez da; bitsʼíís éí dibéłchíʼíí dóó diłhiłgo naashchʼąąʼ.

Ghą́ą́ʼnoodǫ́ǫzii éí ałchozhgo naaghá: tsin bitʼąąʼ dóó tsin bineestʼąʼ dóó chʼil bikétłʼóól yiłchozh.
Nahatʼeʼiitsohchilí

&nbsp;éí Bizaʼazis Dahólónígíí dah yikahjí atah daasdzoh, áádóó éí Haʼaʼaahjí Nahatʼeʼiitsoh Bikéyahdi dahólǫ́. Ndaʼałkaahí dóó ééʼdeetįįhii éí *"Potoroidae"* deiłníigo dayózhí. Nahatʼeʼiitsohchilí éí tseebíí ałʼąą ádaatʼé.

Nahatʼeʼiitsohchilí éí tsintahgi naakai, áádóó éí tłʼéeʼgo tʼéiyá yikááʼ naakai.

Nahatʼeʼiitsohchilí éí łibá dóó łigaigo ndaashchʼąąʼ łeh; łaʼ éí dibéłchííʼí ałdóʼ. Díí naaldlooshii éí tʼáá ałtso bijáád nineez dóó bigaan áłtsʼíísí; laʼ éí gahgi ádaníłtso, náánáłaʼ éí łéʼétsoh yił ahidanoolin. 

Nahatʼeʼiitsohchilí éí daʼałchozhgo naakai; náʼádįįh dóó ábishjaaʼ ayóo deiłchozh. Tó doo deidlą́ą da łeh.

* Nahatʼeʼii
Nahatʼeʼiitsoh Bikéyahdę́ę́ʼ biyázhí neiyéhé íiyisígíí

&nbsp;éí naaldlooshii bizaʼazis dahólóníjí atah yisdzoh. Ndaʼałkaahí dóó ééʼdeetįįhii éí *"Trichosurus vulpecula"* deiłníigo dayózhí.
thumb|left|250px
Díí naaldlooshii éí tsinlátahgi naaldeeh, áádóó éí tłʼéeʼgo tʼéiyá naakai. Akʼah sisíʼí tsin bił hadahasdzoogi éí tʼóó ahayóí. Bílaʼashdlaʼii bikin dah naazhjaaʼígi éí dahiná ałdóʼ.

### Ánoolinígíí dóó bichʼiyąʼ
Díí biyázhí neiyéhé éí 14&ndash;15di asdzoh áníłtso łeh, áádóó éí bitsʼíís łibá, biteeldę́ę́ʼ éí łigai; bitseeʼ éí 10&ndash;16di asdzoh áníłnééz; bijaaʼ éí nineez ałdóʼ.

Díí naaldlooshii éí tsin bitʼąąʼ deiłchozhgo naakai; łahda łéʼétsoh yázhí dóó naʼashǫ́ʼii deilghał ałdóʼ.
Tseelkǫǫhí (bizaʼazis hólónígíí)

&nbsp;éí Náhookǫsjí Nahatʼeʼiitsoh Bikéyah dóó Chooyééł Dineʼé Bikéyahdi tʼéiyá dahólǫ́, áádóó éí naadįįgo da ánéelą́ą́ʼ ałʼąą ádaatʼé; ndaʼałkaahí dóó ééʼdeetįįhii éí *"Phalangerini"* deiłníigo dayózhí. 

Díí naaldlooshii éí Bizaʼazis Dahólónígíí dah yikahjí atah daasdzoh, áádóó éí tʼáá ałtso tsinlátahgi dahiná; nááná éí tłʼéeʼgo naakai łeh.
Tseelkǫǫhí éí mósígi ádaníłtso, áádóó éí tʼáá ałtso bitseeʼ tʼáá dinilchíiʼgo dilkǫǫh; łaʼ éí daalbá, náánáłaʼ éí łigai dóó dibéłchíʼíigo daalkizh. Nááná éí binááʼ nitsxaa łeh.

Díí naaldlooshii éí daʼałchozhgo naakai; tsin bitʼąąʼ ayóo deiłchozh.
Tsétah nahatʼeʼiitsoh

&nbsp;éí Bizaʼazis Dahólónígíí dah yikahjí atah daasdzoh, áádóó éí Nahatʼeʼiitsoh Bikéyahdi tʼéiyá dahólǫ́; ndaʼałkaahí dóó ééʼdeetįįhii éí *"Petrogale"* deiłníigo deiyózhí. Díí nahatʼeʼiitsoh éí 17 ałʼąą ádaatʼé. 

Tsétah nahatʼeʼiitsoh bitsʼíís éí 3&ndash;5di adéesʼeez ádaníłnééz, áádóó éí chʼil bitʼąąʼ dóó tsin bineestʼąʼ dóó dzidzé deiłchozh łeh.
Jaaʼditłʼooí naalkʼįhígíí (bizaʼazis hólónígíí)

&nbsp;éí Bizaʼazis Dahólónígíí dah yikahjí atah daasdzoh, áádóó éí Haʼaʼaahjí Nahatʼeʼiitsoh Bikéyahdi dahólǫ́; ndaʼałkaahí dóó ééʼdeetįįhii éí *"Petauroides"* deiłníigo deiyózhí. Jaaʼditłʼooí naalkʼįhígíí éí tááʼ ałʼąą ádaatʼé.
thumb|left|250px|Jaaʼditłʼooí naalkʼįhígíí tsinlátah sidá (tłʼéeʼgo éélkid)
Jaaʼditłʼooí naalkʼįhígíí éí bitéelgi azis dahólǫ́, áádóó éí tsinlátahgi dahiná; áádóó éí tłʼéeʼgo tʼéiyá tsinlátah ndaalkʼįh (hazéí naatʼáʼiigi átʼéego). Jį́įgo éí tsin binástáán yiiʼ daʼałhosh łeh.

### Ánoolinígíí dóó bichʼiyąʼ
Díí naaldlooshii bitsʼíís éí 1&ndash;1.5di adéesʼeez ádaníłtso, áádóó éí 2&ndash;3.5 dahidídloʼ ádaníłdáás; bitseeʼ éí naakigo da adéesʼeez ániłnééz. Nááná éí bitseeʼ dóó bitsʼíís ditłʼo; łaʼ éí diłhił dóó dibéłchíʼíigo naashchʼąąʼ, náánáłaʼ éí daalbá dóó daalgai. Bijaaʼ dóó binááʼ éí ntsaa.

Jaaʼditłʼooí naalkʼįhígíí éí tsin bitʼąąʼ deiłchozh; akʼah sisíʼí tsin bitʼąąʼ ayóo deiłchozh.

*Naalkʼįhiitsoh
Naalkʼįhíchilí (bizaʼazis hólónígíí)

&nbsp;éí naaldlooshii Bizaʼazis Dahólónígíí dah yikahjí atah yisdzoh, áádóó éí Haʼaʼaahjí Nahatʼeʼiitsoh Bikéyahdi tʼéiyá hólǫ́. Ndaʼałkaahí dóó ééʼdeetįįhii éí *"Acrobates pygmaeus"* deiłníigo dayózhí.

### Ánoolinígíí dóó bichʼiyąʼ
Díí naaldlooshii éí naʼastsʼǫǫsí yázhí yił ahinoolin dóó naʼastsʼǫǫsígi áníłtso (2–3di asdzoh áníłnééz); bitseeʼ éí bitsʼíís aheeníłnééz. Nááná éí łibáago naashchʼąąʼ dóó binááʼ ntsxaa; biteeldę́ę́ʼ éí łigai.

Naalkʼįhíchilí éí chʼosh yázhí yildeeł dóó chʼil bitʼąąʼ yiłchozh.
Yáázhłání (naaldlooshii)

&nbsp;éí Naakaii Łizhiní Bikéyahdi Hadahóólįįdígíí dah yikahjí atah yisdzoh, áádóó éí Magí Bitseeʼ Noodǫ́zí Bikéyahdi tʼéiyá hólǫ́; ndaʼałkaahí dóó ééʼdeetįįhii éí *"Tenrec ecaudatus"* deiłníigo dayózhí.
thumb|left|Yáázhłání biyázhí naakaigo éélkid
Yáázhłání éí tábąąhgi dahólǫ́, áádóó éí deesdoigi dóó tsintahgi naakai; tłʼoh naazkaadgi éí dahiná ałdóʼ, áádóó tłʼéeʼgo ndaaldeeh łeh. Díí naaldlooshii éí biyázhí tʼóó ahayóí &mdash; łahda éí biyáázh tádiin dahólǫ́.

### Ánoolinígíí dóó bichʼiyąʼ
Yáázhłání éí łéʼétsoh yił ahinoolin (áko ndi doo łéʼétsoh átʼée da), áádóó éí 10&ndash;15di asdzoh áníłtso; 3&ndash;5 dahidídloʼ áníłdáas łeh. Bitsʼíís éí łibá dóó dichʼíízh; bíchį́į́h éí nineez; binááʼ éí áłtsʼíísí. 

Yáázhłání éí chʼosh dóó chʼil binááʼ deildeełgo naakai; łahda naʼashǫ́ʼii yázhí deilghał ałdóʼ.
Naʼastsʼǫǫsí bitsʼohígíí

&nbsp;éí Naakaii Łizhiní Bikéyahdi Hadahóólįįdígíí dah yikahjí atah yisdzoh, áádóó éí Haʼaʼaahjí Magí Bitseeʼ Noodǫ́zí Bikéyahdi tʼéiyá hólǫ́. Ndaʼałkaahí dóó ééʼdeetįįhii éí *"Hemicentetes semispinosus"* deiłníigo dayózhí.
thumb|left|250px
Naʼastsʼǫǫsí bitsʼohígíí éí tsintahgi dóó hodíłchʼilgi naakai; nááná éí nahashchʼidígi átʼéego baʼáán ádeilééh dóó jį́įgo niʼtátʼah daʼałhosh. Tłʼéeʼgo éí chʼosh haalzheehgo naakai.

### Ánoolinígíí dóó bichʼiyąʼ
Azhą́ díí naaldlooshii naʼastsʼǫǫsí nahalin ndi, doo naʼastsʼǫǫsí átʼée da. Bitsʼíís éí 6&ndash;7di asdzoh áníłtso áádóó éí ayóo diwozh; bitseeʼ éí ádin; bíchį́į́h éí nineez. Naʼastsʼǫǫsí bitsʼohígíí éí dahsání nahalingo bitsʼoh dahólǫ́; łaʼ éí bitsʼoh daaltso, náánáłaʼ éí bitsʼoh łigaigo ndaashchʼąąʼ.

Naʼastsʼǫǫsí bitsʼohígíí éí łeeyiʼ chʼosh dóó naʼashjéʼii yildeeł.
Adijiłii yił aheełtʼéhí

&nbsp;éí Naakaii Łizhiní Bikéyahdi Hadahóólįįdígíí dah yikahjí atah yisdzoh, áádóó éí Shádiʼááhjí Magí Bitseeʼ Noodǫ́zí Bikéyahdi tʼéiyá hólǫ́; ndaʼałkaahí dóó ééʼdeetįįhii éí *"Echinops telfairi"* deiłníigo dayózhí.
thumb|left|250px
Díí naaldlooshii éí hodíłchʼilgi dóó tłʼoh naazkaadgi naaghá, áádóó éí nihookááʼ dóó tsinlátahgi naaldeeh, áádóó éí tłʼéeʼgo tʼéiyá yikááʼ naaghá. Jį́įgo éí tsin binástáán biyiʼ ałhosh łeh; haigo éí shashgi átʼéego naʼalkʼaash.

### Ánoolinígíí dóó bichʼiyąʼ
Adijiłii yił aheełtʼéhí éí 5&ndash;6di asdzoh áníłtso, áádóó éí tsostsʼidgo da oz áníłdáas łeh. Bijaaʼ éí tsaa; binááʼ éí áłtsʼíísí. Bitseeʼ dóó bijáád éí doo danineez da.

Díí naaldlooshii éí chʼosh yildeełgo naaghá; łahda naʼashǫ́ʼii yázhí yilghał ałdóʼ.
Wóláchííʼ yildeełítsoh

&nbsp;éí Biwooʼ Ádaałtsʼíísígíí dah yikahjí atah yisdzoh, áádóó éí Shádiʼááhjí kéyah dah siʼánígíí bikááʼgóó tʼéiyá hólǫ́; ndaʼałkaahí dóó ééʼdeetįįhii éí *"Myrmecophaga tridactyla"* deiłníigo dayózhí.
thumb|left|250px
thumb|left|250px
Díí wóláchííʼ yildeełí éí tsintahgi dóó tłʼoh naazkaadgi naakai, áádóó éí nihookááʼ tʼéiyá naakai (hoolʼáágóó doo tsinlátahgi naaldeeh da). Nááná éí jį́įgo naakai łeh.

### Ánoolinígíí
Wóláchííʼ yildeełítsoh éí łizhin dóó łibáago naashchʼąąʼ áádóó éí bitseeʼ dóó bijaad ayóo daditłʼoʼ dóó ditsʼoz. Bitsʼíís éí 3–6di adéesʼeez áníłnééz, áádóó éí 7–19 dahidídloʼ áníłdáás. Bitsiiʼ dóó bíchį́į́h éí nineez; binááʼ dóó bijaaʼ éí ádaałtsʼíísí.
Nahatʼeʼiitsoh łichíiʼii

&nbsp;éí naaldlooshii bizaʼazis dahólónígíí dah yikahjí atah yisdzoh, áádóó éí nahatʼeʼiitsoh atisgo áníłtso. Ndaʼałkaahí dóó ééʼdeetįįhii éí *"Macropus rufus"* deiłníigo dayózhí.
thumb|left|250px|Nahatʼeʼiitsoh łichíiʼii bitsiiʼ éélkid
[thumb|left|250px|Nahatʼeʼiitsoh [tłʼoh yiłchozh]]
Díí nahatʼeʼiitsoh éí Nahatʼeʼiitsoh Bikéyah beʼałníiʼgi hiná, áádóó éí ndahóółtseiigóó dóó tłʼoh naazkaadgi tʼóó ahayóí.

### Ánoolinígíí
Nahatʼeʼiitsoh łichíiʼii bikąʼígíí éí ashdlaʼgo da adéesʼeez áníłtso, áádóó éí 200go da dahidídloʼ áníłdáás; nááná éí bitsʼíís dibéłchíʼíí dóó łitsxogo naashchʼąąʼ, biteeldę́ę́ʼ éí łigai. Bijáád éí łigai ałdóʼ. Baʼáádígíí éí dį́įʼgo da adéesʼeez áníłtso łeh, áádóó éí łibáago naashchʼąąʼ.

### Chʼiyą́
Díí nahatʼeʼiitsoh éí daʼałchozhgo naakai; chʼil bitʼąąʼ dóó tłʼoh ayóo deiłchoz. Tó doo ayóo deidlą́ą da łeh.
Nahatʼeʼiitsoh yázhí

&nbsp;éí Bizaʼazis Dahólónígíí dah yikahjí atah daasdzoh, áádóó éí Nahatʼeʼiitsoh Bikéyahdi dóó Chooyééł Dineʼé Bikéyahdi dahólǫ́. Ndaʼałkaahí dóó ééʼdeetįįhii éí *"Thylogale"* deiłníigo deiyózhí. Díí nahtʼeʼiitsoh éí tsotsʼid ałʼąą ádaatʼé.
thumb|left|250px|Díí nahatʼeʼiitsoh éí bitseeʼ tʼáá dinilchíiʼgo dilkǫǫh
### Ánoolinígíí dóó bichʼiyąʼ
Díí nahatʼeʼiitsoh éí tʼóó 1&ndash;2di adéesʼeez ádaníłtso; nááná éí bitseeʼ tʼáá dinilchíiʼgo dadilkǫǫh (doo daditłʼoʼ da). Bitsʼíís éí łibá dóó dibéłchíʼíigo naashchʼąąʼ łeh; biteeldę́ę́ʼ éí daalgai.

Nahatʼeʼiitsoh yázhí éí daʼałchozhgo naakai; tłʼoh dóó chʼil bitʼąąʼ ayóo deiłchozh.
Wóláchííʼ yildeełí łizhin dóó łigaaígíí

&nbsp;éí Biwooʼ Ádaałtsʼíísígíí dah yikahjí atah yisdzoh, áádóó éí Shádiʼááhjí kéyah dah siʼánígíí bikááʼgóó hólǫ́, áádóó éí naaki ałʼąą átʼé. Ndaʼałkaahí dóó ééʼdeetįįhii éí *"Tamandua"* deiłníigo dayózhí.
thumb|left|250px
Díí wóláchííʼ yildeełí éí nihookááʼ dóó tsinlátahgi naaghá, áádóó éí jį́įgo dóó tłʼéeʼgo naaghá. Łahda éí tó ńlį́į́h dóó beʼekʼid biyiʼ naʼałkǫ́ǫ́ʼ ałdóʼ.

### Ánoolinígíí dóó bichʼiyąʼ
Wóláchííʼ yildeełí łizhin dóó łigaaígíí bitsʼíís éí 1.75&ndash;3di adéesʼeez áníłtso; bitseeʼ éí tʼááłáʼígo da adéesʼeez áníłnééz; 7&ndash;19 éí dahidídloʼ áníłdáás. Bitsiiʼ dóó bijáád éí daalgai; bitsʼíís éí łizhin.

Díí naaldlooshii éí doo wáláchííʼ tʼéiyá yildeeł da; tsinaʼayąʼii dóó dzidzé dóó tsin bineestʼąʼ yildeeł ałdóʼ.
Łéʼétsoh yił ahidaałtʼéhé

&nbsp;éí Tsin Deigházhígíí dah yikahjí atah daasdzoh, áádóó éí Shádiʼááhjí kéyah dah siʼánígíí bikááʼgóó dahólǫ́; áádóó éí táʼtsʼáadah ánéelą́ą́ʼ ałʼąą ádaatʼé. Ndaʼałkaahí dóó ééʼdeetįįhii éí *"Octodontidae"* deiłníigo deiyózhí.
thumb|left|250px
### Ánoolinígíí dóó bichʼiyąʼ
Díí naaldlooshii éí 5&ndash;12di asdzoh ádaníłtso, áádóó éí łibá dóó yishtłʼizhgo ndaashchʼąąʼ łeh; łaʼ éí daalzhin ałdóʼ.

Łéʼétsoh yił ahidaałtʼéhé éí daʼałchozhgo naakai; chʼil bitʼąąʼ dóó tsin bineestʼąʼ deiłchozh.
Naʼastsʼǫǫsí noodǫ́zígíí

&nbsp;éí Tsin Deigházhígíí dah yikahjí atah daasdzoh, áádóó éí Naakaii Łizhiní Bikéyahdi dóó Ásáí Dineʼé Bikéyahdi dahólǫ́. Ndaʼałkaahí dóó ééʼdeetįįhii éí *"Lemniscomys"* deiłníigo deiyózhí. Naʼastsʼǫǫsí noodǫ́zígíí éí 11 ałʼąą ádaatʼé.
thumb|left|250px
### Ánoolinígíí dóó bichʼiyąʼ
Díí naaldlooshii éí 5&ndash;6di asdzoh ádaníłnééz; bitseeʼ éí 4&ndash;6di asdzoh áníłnééz. Bitsʼíís éí dinilzhin dóó łigaigo noodoǫ́z; bitéél éí łigai.

Naʼastsʼǫǫsí noodǫ́zígíí éí chʼil binááʼ dóó azeeʼ dóó tłʼoh deiłchozh.
Tábąąh łéʼétsoh

&nbsp;éí Tsin Deigházhígíí dah yikahjí atah yisdzoh, áádóó éí Nahatʼeʼiitsoh Bikéyah dóó Chooyééł Dineʼé Bikéyahdi tʼéiyá hólǫ́; ndaʼałkaahí dóó ééʼdeetįįhii éí *"Hydromys chrysogaster"* deiłníigo dayózhí.
thumb|left|250px|Tábąąh łéʼétsoh beʼekʼid biyiʼ naʼałkǫ́ǫ́ʼ
Díí naaldlooshii éí tó ńlį́į́h dóó beʼekʼid bibąąhgi dahiná, áádóó éí chaaʼgi átʼéego baʼáán ádeilééh, áádóó éí beʼekʼid biyiʼ ndaʼałkǫ́ǫ́ʼ ałdóʼ.

### Ánoolinígíí dóó bichʼiyąʼ
Díí łéʼétsoh éí dibéłchíʼíigo naashchʼąąʼ; bitseeʼ éí łizhin dóó łigai; bikeeʼ éí naalʼeełí bikeeʼ nahalin. Bitsʼíís éí 11&ndash;15di asdzoh áníłtso; 1&ndash;3 dahidídloʼ áníłdáas łeh.

Tábąąh łéʼétsoh éí chʼał dóó łóóʼ haalzheehgo naaghá; chʼosh dóó tsídii biyęęzhii deildeeł ałdóʼ.
Łéʼétsoh gah yiljaaʼígíí

&nbsp;éí Tsin Deigházhígíí dah yikahjí atah yisdzoh, áádóó éí Magí Bitseeʼ Noodǫ́zí Bikéyahdi tʼéiyá hólǫ́, áádóó éí łéʼétsoh atisgo áníłtso. Ndaʼałkaahí dóó ééʼdeetįįhii éí *"Hypogeomys antimena"* deiłníigo dayózhí. Ałkʼidą́ą́ʼ díí naaldlooshii tʼóó ahayóí ńtʼę́ę́ʼ, kʼad éí noonéeł ndi.
thumb|left|250px
Łéʼétsoh gah yiljaaʼígíí éí tsintahgi dóó hodíłchʼilgi naakai, áádóó éí tłʼéeʼgo tʼéiyá naaldeeh, áádóó éí nihookááʼ naakai łeh (doo tsinlátahgi ndaaldeeh da). Nááná éí baʼáán niʼtáʼtah ádeilééh.

### Ánoolinígíí dóó bichʼiyąʼ
Díí łéʼétsoh éí tʼááłáʼígo da adéesʼeez áníłtso, 2&ndash;3 dahidídloʼ áníłdáás; bijaaʼ éí gah bijaaʼ nahalin, áádóó éí bijáád nineez. Bitsʼíís éí łibá dóó dibéłchíʼíigo naashchʼąąʼ łeh.

Łéʼétsoh gah yiljaaʼígíí éí chʼil bitʼąąʼ dóó tsin bineestʼąʼ yiłchozhgo naaghá; chʼosh yázhí dóó chʼil bikétłʼóól yiyą́ ałdóʼ.
Łéʼétsoh beeniʼíhoniitaahígíí

&nbsp;éí Shádiʼááhjí kéyah dah siʼánígíí bikáaʼgi hahóólįįd, áádóó éí ákwíí shį́į́ ałʼąą ádaatʼé. Ndaʼałkaahí dóó ééʼdeetįįhii éí *"Cavia"* deiłníigo deiyózhí.
thumb|left|250px|Łéʼétsoh beeniʼíhoniitaahígíí, bílaʼashdlaʼii bilį́į́ʼ átʼéhígíí éélkid
[thumb|left|250px|Łéʼétsoh beeniʼíhoniitaahígíí dóó [chʼil łichxíʼí dóó nímasii bitsʼą́ą́dóó chʼiyáán ályaa]]
Łéʼétsoh beeniʼíhoniitaahí daʼałchinígíí éí tłʼoh naazkaadgi dóó tsintahgi dóó dziłtahgi dahiná, áádóó éí tłʼéeʼgo dóó hííłchʼiʼgo naakai łeh. Nááná éí niʼtáʼtah dabighanígíí ádeilééh.

Shádiʼááhjí kéédahatʼínígíí éí díí naaldlooshii bitsʼą́ą́dóó chʼiyáán ádeilééh. Nááná Bilagáana łaʼ éí díí łéʼétsoh bilį́į́ʼ ádeiłʼį́įgo yaa ádahályą́.

### Ánoolinígíí dóó bichʼiyąʼ
Łéʼétsoh beeniʼíhoniitaahígíí éí łibá dóó dibéłchíʼíigo ndaashchʼąąʼ łeh (bílaʼashdlaʼii bilį́į́ʼ ádaatʼéhígíí éí deistłʼin dóó danéedǫ́ǫ́z ałdóʼ), áádóó éí 8&ndash;16di asdzoh ádaníłtso. 

Díí naaldlooshii éí daʼałchozhgo naakai.
Lókʼaaʼ yigházhígíí

&nbsp;éí Naakaii Łizhiní Bikéyahdi tʼéiyá hólǫ́. Ndaʼałkaahí dóó ééʼdeetįįhii éí *"Thryonomys"* deiłníigo dayózhí.

Díí naaldlooshii éí Tsin Deigházhígíí dah yikahjí atah daasdzoh, áádóó éí lókʼaaʼ naazkaadgi dóó tábąąhgi dóó nahoditsʼǫʼgi naakai, áádóó éí tłʼéeʼgo naakai łeh. Jį́įgo éí baʼáán biyiʼ dóó tłʼohtahgi daʼałhosh. 

Eʼeʼaahjí Naakaii Łizhiní Bikéyahdi kéédahatʼínígíí éí díí naaldlooshii daʼadą́ą́ biniiyé nidaniilkaad.

### Ánoolinígíí dóó bichʼiyąʼ
Lókʼaaʼ yigházhígíí éí łéʼétsoh nahalin, áko ndi éí łéʼétsoh yilááh ádaníłtso: bitsʼíís éí 1&ndash;2di adéesʼeez ádaníłnééz; 15&ndash;20 dahidídloʼ ádaníłdáas łeh. Nááná éí dibéłchíʼíí dóó diłhiłgo ndaashchʼąąʼ; bichʼį́į́h éí doo nineez da.

Díí naaldlooshii éí lókʼaaʼ dóó tłʼoh dóó tayiʼdi chʼil dahólónígíí deiłchozh.
Łéʼétsoh diwozhí

&nbsp;éí Kéyah Dah Ndaaʼeełí Łánídi hólǫ́; ndaʼałkaahí dóó ééʼdeetįįhii éí *"Echinosorex gymnura"* deiłníigo dayózhí; tʼáá díí tʼéiyá naaldlooshii *"Echinosorex"* dah yikahjí atah yisdzoh.

Azhą́ díí naaldlooshii łéʼétsoh nahalin ndi, doo łéʼétsoh átʼée a &mdash; tó wónaanídę́ę́ʼ chʼosh deildeełii dóó adijiłii dah yikahjí atah yisdzoh. Łéʼétsoh diwozhí éí tsintahgi dóó tábąągi naakai, áádóó éí tłʼéeʼgo tʼéiyá yikááʼ naakai łeh; jį́įgo éí tsin binástą́ą́ yiyiʼ dóó niʼtáʼtah daʼałhosh.

### Ánoolinígíí dóó bichʼiyąʼ
Díí naaldlooshii éí gahgi ádaníłtso &mdash; bitsʼíís éí 5&ndash;18di asdzoh ádaníłnéez łeh; łaʼ éí łizhin dóó łigaigo ndaashchʼąąʼ, náánáłaʼ éí tʼóó daalgai. Nááná éí bijáád dóó binááʼ ádaałtsʼíísí; bitseeʼ éí doo ditłʼo da dóó tʼáá dinilchíiʼgo dilkǫǫh.

Łéʼétsoh diwozhí éí chʼosh dóó séigoʼ deildeełgo naakai; nááná éí tsin bineestʼąʼ dóó chʼil bitʼąąʼ deiłchozh ałdóʼ.
Shádiʼááhdę́ę́ʼ tsétah mósí ałchinígíí

&nbsp;éí naaldlooshii daʼalghałígíí dah yikahjí atah yisdzoh, áádóó Shádiʼááhjí kéyah dah siʼánígíí bikááʼgóó tʼéiyá hólǫ́;  éí tʼóó ahayóí; ndaʼałkaahí dóó ééʼdeetįįhii éí *"Leopardus jacobita"* deiłníigo dayózhí. Ałkʼidą́ą́ʼ díí mósí tʼóó ahayóí ńtʼę́ę́ʼ, kʼad éí noonéeł ndi &mdash; naakidi mííl dóó ashdlaʼdi neeznádiingo da tʼéiyá yidzííʼ (díí 2009 yę́ędą́ą́ʼ mósí daaltá).
thumb|left|250px
### Ánoolinígíí dóó bichʼiyąʼ
Díí naaldlooshii éí bitsʼíís łibá dóó łizhingo łikizh, áádóó éí bitseeʼ noodǫ́ǫ́z. Bitsʼíís éí 23&ndash;25di asdzoh áníłnééz; tseebíiʼgo da dahidídloʼ áníłdáás. Bitseeʼ éí ayóo ditłʼo.

Tsétah mósí éí alghałgo naaghá; gahjaaʼí dóó jaatsohí haalzheehgo naaghá.
Náátsʼózídę́ę́ʼ mósíłtsxooí ałchinígíí

&nbsp;éí naaldlooshii daʼalghałígíí dah yikahjí atah yisdzoh, áádóó éí  dóó Shádiʼááhjí  dóó  hólǫ́; ndaʼałkaahí dóó ééʼdeetįįhii éí *"Pardofelis temminckii"* deiłníigo dayózhí.
thumb|left|250px
Díí mósí ałchiní éí tsintahgi dóó tsétahgi dahiná, áádóó éí deesdoigi dóó ayóo ndahałtingóó naakai łeh. Dziłgaiitsoh Honeezkʼazii bikáaʼgi éí dahiná ałdóʼ.

### Ánoolinígíí dóó bichʼiyąʼ
Díí naaldlooshii éí 2&ndash;3.5di adéesʼeez ádaníłtso łeh; bitseeʼ éí 16&ndash;22di asdzoh áníłnééz; áádóó éí 20&ndash;35 dahidídloʼ áníłdáás. Bitsʼíís éí łitsxo dóó łichíiʼgo ndaashchʼąąʼ łeh; łaʼ éí diłhiłgo ndaashchʼąąʼ ałdóʼ. Bikeeʼ éí daalbá; biniiʼ éí łizhin dóó łigaigo noodǫ́ǫ́z.

Mósíłtsxooí ałchiní éí tsídii dóó naʼashǫ́ʼii dóó bįįh yázhí haalzheehgo naaghá.
Tłʼohtah náshdóí

&nbsp;éí naaldlooshii daʼalghałígíí dah yikahjí atah yisdzoh, áádóó éí Shádiʼááhjí kéyah dah siʼánígíí bikááʼgóó hólǫ́; ndaʼałkaahí dóó ééʼdeetįįhii éí *"Leopardus pajeros"* deiłníigo dayózhí.

Díí nashdóí yázhí éí dził bibąąhgi dóó tłʼoh dóó chʼil naazkaadgi naakai, áádóó éí tłʼéeʼgo naakai łeh.

### Ánoolinígíí dóó bichʼiyąʼ
Tłʼohtah náshdóí éí 1.5&ndash;2.5di adéesʼeez ání́łtso; bitseeʼ éí neeznáadi asdzoh áníłnééz. Łaʼ éí bitsʼíís dibéłchíʼíí, náánáłaʼ éí bitsʼíís diłhiłgo ndaashchʼąąʼ, áádóó éí booshkʼiizhgi noodǫ́ǫz łeh.

Díí náshdóí éí daʼalghałgo naakai; tsídii dóó nahatʼeʼii yázhí haalzheeh.
Náátsʼózídę́ę́ʼ mósíłchíiʼii ałchinígíí

&nbsp;éí naaldlooshii daʼalghałígíí dah yikahjí atah yisdzoh, áádóó éí Eʼeʼaahjí Tónteel bikáaʼgi kéyah dah ndaaʼeełígíí dóó Náhookǫsjí Kéyah Dah Ndaaʼeełí Łánídi hólǫ́; ndaʼałkaahí dóó ééʼdeetįįhii éí *"Pardofelis badia"* deiłníigo dayózhí.

Díí mósí ałchiní éí tsintahgi dóó nahoditsʼǫʼ dahólǫ́ǫgi naakai, áádóó éí tłʼéeʼgo tʼéiyá naakai łeh.

### Ánoolinígíí
Díí mósí ałchiní éí bitsʼíís łichííʼ dóó łitsxogo naashchʼąąʼ; biteeldę́ę́ʼ éí łigai; bitsʼíís éí naakigo da adéesʼeez áníłtso łeh, áádóó éí 7&ndash;9 dahidídloʼ áníłdáás. Bitseeʼ éí 12&ndash;15di asdzoh áníłnééz.
Náátsʼózídę́ę́ʼ mósíłkizhii ałchinígíí

&nbsp;éí naaldlooshii daʼalghałígíí dah yikahjí atah yisdzoh, áádóó éí  dóó  dóó  dóó  dóó Biʼééʼ Łigaii Bikéyahdi dóó Kéyah Dah Ndaaʼeełí Łánídi hólǫ́; ndaʼałkaahí dóó ééʼdeetįįhii éí *"Prionailurus bengalensis"* deiłníigo dayózhí.
thumb|left|250px
Díí mósí ałchiní éí deesdoigi dóó tsintahgi dóó ayóo ndahałtingóó naakai, áádóó éí tʼáá sahdii naakai łeh. Nááná éí tłʼéeʼgo haalzheehgo naakai; łahda éí tsinlátahgi naaldeeh.

### Ánoolinígíí dóó bichʼiyąʼ
Díí naaldlooshii éí bitsʼíís dibéłchíʼíí dóó łizhingo daalkizh; biteeldę́ę́ʼ éí daalgai. Bitsʼíís éí 1–2di adéesʼeez áníłtso; bitseeʼ éí neeznáaʼdi asdzoh áníłnéez łeh.

Mósíłkizhii ałchinígíí éí naʼashǫ́ʼii dóó hazéí yázhí dóó tsídii haalzheehgo naaghá.
Chʼah Diʼilii Bikéyahdę́ę́ʼ mósí ałchinígíí

&nbsp;éí naaldlooshii daʼalghałígíí dah yikahjí atah yisdzoh, áádóó éí  dóó  dóó  dóó  dóó  hólǫ́; ndaʼałkaahí dóó ééʼdeetįįhii éí *"Otocolobus manul"* deiłníigo dayózhí. Tʼáá díí tʼéiyá mósí *"Otocolobus"*-jí atah yisdzoh.
thumb|left|250px
### Ánoolinígíí dóó bichʼiyąʼ
Díí naaldlooshii éí 18&ndash;26di asdzoh áníłnééz; bitseeʼ éí 8&ndash;12di asdzoh áníłnééz. Bitsʼíís éí łibá dóó yishtłizhgo naashchʼąąʼ dóó ayóo ditłʼo; bizééʼ éí łigai; biniiʼ éí diłhiłgo yistłʼin; bitseeʼ éí kʼíjíjin.

Chʼah Diʼilii Bikéyahdę́ę́ʼ mósí ałchinígíí éí hazéí dóó naʼastsʼǫǫsí dilwoʼí dóó tsétah gah haalzheehgo naaghá.
Mósí ałchiní bitsiiʼtʼą́hígíí

&nbsp;éí naaldlooshii daʼalghałígíí dah yikahjí atah yisdzoh, áádóó éí Kéyah Dah Ndaaʼeełí Łánídi hólǫ́; ndaʼałkaahí dóó ééʼdeetįįhii éí *"Prionailurus planiceps"* deiłníigo dayózhí.
thumb|left|250px
Díí mósí ałchiní éí tsintahgi dóó ayóo ndahałtingóó dahiná, áádóó éí tábąąhgi dóó nahoditsʼǫʼ dahólǫ́ǫgi naakai łeh.

### Ánoolinígíí dóó bichʼiyąʼ
Mósí ałchiní bitsiiʼtʼą́hígíí éí łichííʼ dóó łitsxogo naashchʼąąʼ; biteeldę́ę́ʼ éí łigai. Bitsʼíís éí 1.3&ndash;1.6di adéesʼeez áníłtso; bitseeʼ éí 5&ndash;6di asdzoh áníłnééz; 3&ndash;4 dahidídloʼ áníłdáás.

Díí naaldlooshii éí łóóʼ yilghałgo naagháa łeh; chʼał dóó naʼashǫ́ʼii dóó hazéí yázhí yilghał ałdóʼ.
Lókʼaatah mósí ałchiní

&nbsp;éí naaldlooshii daʼalghałígíí dah yikahjí atah yisdzoh, áádóó éí  dóó Naakaii Dootłʼizhii Bikédaayahdi dóó Tsiikʼi Déíbaalí Bikéyahdi dóó Ahidiitłʼintsoh Daʼííłʼíní Bikéyahdi dóó  dóó  hólǫ́; ndaʼałkaahí dóó ééʼdeetįįhii éí *"Felis chaus"* deiłníigo dayózhí.
thumb|left|250px
Díí naaldlooshii éí deesdoigi dóó tłʼoh dóó lókʼaaʼ naazkaadgi dahólǫ́, áádóó éí tábąąhgi dóó nahoditsʼǫʼ dahólǫ́ǫ́góó naakai.

### Ánoolinígíí dóó bichʼiyąʼ
Díí mósí ałchiní éí bitsʼíís łibá dóó bijaaʼ łizhingo naashchʼąąʼ, áádóó 2&ndash;3di adéesʼeez áníłtso; bijáád éí nineez; bitseeʼ éí łizhingo noodǫ́ǫ́z. Bitseeʼ éí 9&ndash;12di asdzoh áníłnééz; 8&ndash;35 dahididlo áníłdáas łeh.

Lókʼaatah mósí ałchiní éí hazéí dóó chʼał dóó tsídii haalzheehgo naaghá; łahda bisóodi yázhí dóó tłʼiish yilghał ałdóʼ.
Dlǫ́ʼiitsoh

&nbsp;éí Daʼalghałígíí dah yikahjí atah daasdzoh, áádóó éí nahasdzáán bikáaʼgi tádiin ałʼąą ádaatʼé. Ndaʼałkaahí dóó ééʼdeetįįhii éí *"Viverridae"* deiłníigo deiyózhí.

Díí naaldlooshii éí tʼáá ałtso tó wónaaníidi dahiná (kéyah dah siʼánígíí bikáaʼgi éí ádaadin; Nahatʼeʼiitsoh Bikéyahdi éí ałdóʼ doo dahólǫ́ǫ da), áádóó éí deesdoigi dóó Naakaii Łizhiní Bikéyahdi tʼóó ahayóí. Ńléidi éí tsintahgi dóó ayóo ndahałtingi naakai; tłʼoh dóó lókʼaaʼ naazkaadgi éí dahólǫ́ ałdóʼ.

Dlǫ́ʼiitsoh éí bitsʼíís dóó bitseeʼ nineez łeh, áádóó éí 1&ndash;4di adéesʼeez ádaníłtso. Bitsʼíís éí diłhiłgo naashchʼąąʼ łeh; łaʼ éí daalkizh, náánáłaʼ éí danéedǫ́ǫ́z.

Dlǫ́ʼiitsoh éí daʼałchozh dóó daʼalghałgo naakai. Nááná éí tłʼéeʼgo tsinlátah dóó nihookááʼ naakai, áádóó éí tʼáá sahdii naakai łeh.

Magí Bitseeʼ Noodǫ́zí Bikéyahdi dlǫ́ʼiitsoh dahólónígíí éí doo *"Viverridae"*-jí atah daaszoh da.

Tʼááłáhági átʼéego:Dlǫ́ʼiitsoh
Hodíłchʼiltah dlǫ́ʼiitsoh

&nbsp;éí naaldlooshii daʼalghałígíí dah yikahjí atah yisdzoh, áádóó éí  dóó Naakaii Dootłʼizhii Bikédaayahdi dóó Kéyah Dańlíinii bikááʼgóó hólǫ́. Ndaʼałkaahí dóó ééʼdeetįįhii éí *"Paradoxurus hermaphroditus"* deiłníigo dayózhí.
[thumb|left|250px|Hodíłchʼiltah dlǫ́ʼiitsoh éí tsinlátah naaghá ([Kéyah Dańlíinii bikáaʼgi éélkid)]]
Díí naaldlooshii éí tsintahgi dóó ayóo ndahałtingóó naakai, áádóó éí tsinlátahgi dóó nihookááʼ naaldeeh, áádóó éí tłʼéeʼgo naaldeeh łeh. Bílaʼashdlaʼii bikin dah naashjaaʼídi éí dahólǫ́ ałdóʼ.

### Ánoolinígíí
Díí dlǫ́ʼiitsoh éí diłhiłgo łibá dóó łizhingo łikizh łeh. Bitsʼíís éí 17&ndash;28di asdzoh áníłtso, áádóó éí bighaaʼ ditsʼoz; bitseeʼ éí bitsʼíís aheeníłnééz, áádóó éí doo noodǫ́ǫz da. Hodíłchʼiltah dlǫ́ʼiitsoh éí 3&ndash;10 dahidídloʼ áníłdáas łeh.

### Chʼiyą́
Díí dlǫ́ʼiitsoh éí tsin bineestʼąʼ  yiłchozhgo naaghá (Naakaii bichʼil łitsxooí da, gohwééh bináaʼ da, chʼil ditsʼozíłchíiʼ da); nááná chʼosh yázhí yildeeł dóó naaldlooshii yázhí haalzheehgo naaghá.
Dlǫ́ʼiitsoh ádaałtsʼózígíí

&nbsp;éí naaldlooshii daʼalghałígíí dah yikahjí atah daasdzoh, áádóó éí Naakaii Łizhiní Bikéyahdi dóó  dóó  dahólǫ́, áádóó éí dį́į́ʼtsʼáadah ałʼąą ádaatʼé. Ndaʼałkaahí dóó ééʼdeetįįhii éí *"Genetta"* deiłníigo deiyózhí.
thumb|left|250px
Díí naaldlooshii éí tsintahgi dóó tłʼoh naazkaadgi naakai; łaʼ éí ndahóółtseiigóó dóó doo ndahałtingóó naakai ałdóʼ, áádóó éí tłʼéeʼgo dóó hííłchʼįʼgo naakai łeh.

### Ánoolinígíí dóó bichʼiyąʼ
Dlǫ́ʼiitsoh ádaałtsʼózígíí éí łibá dóó yishtłʼizhgo naashchʼąąʼ, áádóó éí bitsʼíís łikizh dóó bitseeʼ noodǫ́ǫ́z. Nááná éí bíchį́į́h nineez dóó bijáád ádaałtsʼózí. Bitsʼíís éí 1&ndash;2di adéesʼeez áníłnéez łeh; bitseeʼ éí bitsʼíís aheeníłnééz. Díí dlǫ́ʼiitsoh éí dį́įʼgo da dahidídloʼ áníłdáas łeh.

Dlǫ́ʼiitsoh ádaałtsʼózígíí éí daʼałchozh dóó daʼalghałgo naakai; chʼil binááʼ dóó chʼosh yázhí deildeeł; naʼastsʼǫǫsí dóó jaaʼabaní éí deilghał.
Dlǫ́ʼiitsoh bíchį́į́hdzísgaaígíí

&nbsp;éí naaldlooshii daʼalghałígíí dah yikahjí atah yisdzoh, áádóó éí  dóó  dóó  dóó Kéyah Dah Ndaaʼeełí Łánídi hólǫ́, áádóó éí tsintahgi dóó ayóo ndahałtingóó naakai; ndaʼałkaahí dóó ééʼdeetįįhii éí *"Paguma larvata"* deiłníigo dayózhí. Tʼáá díí tʼéiyá naaldlooshii *"Paguma"*-jí atah yisdzoh
thumb|left|250px
### Ánoolinígíí dóó bichʼiyąʼ
Díí dlǫ́ʼiitsoh éí bitsʼíís łibá dóó yishtłʼizhgo naashchʼąąʼ, áádóó éí bikeeʼ łizhin; biniiʼ éí łizhin ałdóʼ, áádóó éí bíchį́į́h dzígai. Bitsʼíís éí 1.6&ndash;2.3di adéesʼeez áníłtso; bitseeʼ éí bitsʼíís aheeníłnééz; 8&ndash;13 dahidídloʼ áníłdáas łeh.

Dlǫ́ʼiitsoh bíchį́į́hdzísgaaígíí éí ałchozh dóó alghałgo naaghá; tsin bineestʼąʼ ayóo deiłchozh. Łahda hazéí yázhí dóó tsídii haalzheeh.
Naakaii Dootłʼizhii Bikéyahdę́ę́ʼ mósí ałchiní

&nbsp;éí naaldlooshii daʼalghałígíí dah yikahjí atah yisdzoh, áádóó éí Shádiʼááhjí Biʼééʼ Łigaii Bikéyah dóó Naakaii Dootłʼizhí Bikéyah Dah Naaʼeełígíí bikááʼgóó hólǫ́. Ndaʼałkaahí dóó ééʼdeetįįhii éí *"Prionailurus rubiginosus"* deiłníigo dayózhí.
thumb|left|250px
Díí mósí ałchiní éí deesdoigi hólǫ́, áádóó éí tsintah dóó hodíłchʼiltah naaghá; áádóó éí tłʼéeʼgo naagháa łeh.

### Ánoolinígíí dóó bichʼiyąʼ
Díí naaldlooshii éí łibá dóó yishtłʼizhgo ndaashchʼąąʼ, áádó éí dibéłchíʼíigo daalkizh; bitsiiʼ éí łizhingo noodǫ́ǫ́z; biteeldę́ę́ʼ éí łigai łeh. Bitsʼíís éí 1&ndash;1.5di adéesʼeez áníłtso; bitseeʼ éí 6&ndash;12di asdzoh áníłnéez łeh; 2&ndash;3.5 dahidídloʼ áníłdáás.

Naakaii Dootłʼizhii Bikéyahdę́ę́ʼ mósí ałchiní éí tsídii yázhí dóó hazéí haalzheehgo naaghá; łahda naʼashǫ́ʼii dóó chʼał yilghał ałdóʼ.
Tábąąh mósí ałchiní

&nbsp;éí naaldlooshii daʼalghałígíí dah yikahjí atah yisdzoh, áádóó éí  dóó Shádiʼááhjí Naakaii Dootłʼizhii Bikédaayahdi hólǫ́; ndaʼałkaahí dóó ééʼdeetįįhii éí *"Prionailurus viverrinus"* deiłníigo dayózhí.
thumb|left|250px
Díí naaldlooshii éí dahoditłééʼgóó dóó nahoditsʼǫʼ dahólǫ́ǫgi naaghá, áádóó éí tłʼéeʼgo naagháa łeh. Díí mósí éí tó ńlį́į́h dóó beʼekʼid biyiʼ naʼałkǫ́ǫ́ʼ ałdóʼ. Ałkʼidą́ą́ʼ éí tʼóó ahayóí ńtʼę́ę́ʼ, kʼad éí noonéeł ndi.

### Ánoolinígíí dóó bichʼiyąʼ
Díí mósí ałchiní éí łibá dóó łizhingo łikizh; biteeldę́ę́ʼ éí łigai; bijaaʼ éí łizhin; bitseeʼ éí łizhingo noodǫ́ǫ́z. Bitsʼíís éí 30&ndash;34di asdzoh áníłtso, bitseeʼe éí 10&ndash;13di asdzoh áníłnééz; 18&ndash;31 dahidídloʼ áníłdáás. 

Tábąąh mósí ałchiní éí łóóʼ ayóo yilghał; chʼał dóó tábąąhgi naʼashǫ́ʼii ndaakaiígíí ałdóʼ haalzheeh.
Dlǫ́ʼii yił Ahidaałtʼéhígíí

**Dlǫ́ʼii yił Ahidaałtʼéhígíí** éí tó wónaaníidi tʼéiyá dahólǫ́; Naakaii Łizhiní dóó Naakaii Dootłʼizhii Bikédaayahdi dóó  éí dahólǫ́, áádóó éí 33 ánéelą́ą́ʼ ałʼąą ádaatʼé. Díí naaldlooshii éí Bidił Daazdoígíí dóó Daʼalghałígíí dah yikahjí atah daasdzoh; ndaʼałkaahí dóó ééʼdeetįįhii éí *"Herpestidae"* deiłníigo deiyózhí.
thumb|left|200px
Dlǫ́ʼii yił Ahidaałtʼéhígíí éí 1&ndash;4di adéesʼeez ádaníłtso, áádóó éí bitsʼíís ádaałtsʼózí dóó bitseeʼ nineez łeh; bijaaʼ éí áłtsʼíísí dóó bijaad éí doo nineez da. Łaʼ éí binááʼ łichííʼ, náánáłaʼ éí binááʼ łitso. Bighaaʼ éí łibá dóó dibéłchíʼíigo naashchʼąąʼ łeh; łaʼ éí daaltsxo ałdóʼ.

Díí naaldlooshii éí nihookááʼgóó naakai, áádóó éí jį́įgo naakai łeh; nááná éí niʼtátʼah baʼáán ádeilééh. Deesdoigi éí tʼóó ahayóí; yas dóó tin hólǫ́ǫgi éí ádaadin łeh.

Dlǫ́ʼii yił Ahidaałtʼéhígíí éí daʼałghałgo naakai: tsídii dóó hazéí dóó naʼashǫ́ʼii éí haalzheehgo naakai; łeeyiʼ chʼosh dóó chʼosh bikágí ntłʼizí deildeeł ałdóʼ. Dlǫ́ʼii yił aheełtʼéhii łibáhígíí éí tłʼiish báhádzidígíí (tłʼiish bikʼos nteelígíí da) yilghał, łahda.

*Dlǫ́ʼii
*Dlǫ́tsʼósí

Tʼááłáhági átʼéego:Dlǫ́ʼii yił Ahidaałtʼéhígíí
Dlǫ́tsʼósí łichííʼígíí

&nbsp;éí Magí Bitseeʼ Noodǫ́zí Bikéyahdi tʼéiyá hólǫ́; ndaʼałkaahí dóó ééʼdeetįįhii éí *"Galidia elegans"* deiłníigo dayózhí.
thumb|left|250px
Díí dlǫ́tsʼósí éí tsintahgi dóó ayóo ndahałtingóó naakai, áádóó éí tłʼéeʼgo dóó abínígo naakai. Azhą́ díí naaldlooshii nihookááʼgóó naakai łeh ndi, łahda tsinlátah ndaaldeeh dóó tó ńlį́į́h dóó beʼekʼid biyiʼ ndaʼałkǫ́ǫ́ʼ ałdóʼ.

### Ánoolinígíí dóó bichʼiyąʼ
Dlǫ́tsʼósí łichííʼígíí éí tʼááláʼígo da adéesʼeez áníłtso; 1&ndash;2 dahidídloʼ áníłdáas łeh. Bitseeʼ éí łichíí dóó łizhingo noodǫ́ǫ́z, áádóó éí bikeeʼ dóó bíchį́į́h haalzhin. Bijáád éí doo nineez da, áádóó éí bijaaʼ áłtsʼíísí.

Dlǫ́tsʼósí łichííʼígíí éí chʼał dóó łóóʼ yilghałgo naaghá; chʼosh dóó jááłánii yildeeł ałdóʼ.

*Dlǫ́ʼii
*Dlǫ́tʼą́ʼí

Tʼááłáhági átʼéego:Náshdóí Deinoolinígíí
Dlǫ́tsʼósí noodǫ́zígíí

&nbsp;éí Eʼeʼaah dóó Shádiʼááhjí Magí Bitseeʼ Noodǫ́zí Bikéyahdi tʼéiyá hólǫ́, áádóó éí tsintahgi hiná; áadi éí tłʼéeʼgo dóó hííłchʼįʼgo naagháa łeh (jį́įgo éí ałhosh), áádóó éí nihookááʼgóó naakai (łahda tsinlátah naaldeeh ałdóʼ). Ałkʼidą́ą́ʼ díí naaldlooshii tʼóó ahayóí ńtʼę́ę́ʼ jiní; dííshjį́į́góó éí noonéeł ndi. Ndaʼałkaahí dóó ééʼdeetįįhii éí *"Galidictis grandidieri"* deiłníigo dayózhí.

### Ánoolinígíí dóó bichʼiyąʼ
Díí dlǫ́tsʼósí éí łizhin dóó łigaigo noodǫ́ǫ́z, áádóó éí 1.5di adéezʼeez áníłtso. Bitseeʼ éí tʼááłáʼígo da adéesʼeez áníłnééz; 1&ndash;1.3 dahidídloʼ áníłdáas łeh.

Dlǫ́tsʼósí noodǫ́zígíí éí chʼoshtsoh dóó nahachagii dóó séigoʼ yildeełgo naaghá.

*Dlǫ́ʼii
*Dlǫ́tʼą́ʼí

Tʼááłáhági átʼéego:Náshdóí Deinoolinígíí